
	 PARLAMENTUL ROMÂNIEI

   CAMERA DEPUTAŢILOR
Comisia pentru agricultură, silvicultură, industrie alimentară şi servicii  specifice
	                                                        Bucureşti,  15.05.2006
                                                        Nr.24/295


RAPORT  
asupra propunerii legislative pentru modificarea şi completarea Ordonanţei de urgenţă a Guvernului nr.108/2001 privind exploataţiile agricole  
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă pentru modificarea şi completarea Ordonanţei de urgenţă a Guvernului nr.108/2001 privind exploataţiile agricole transmisă cu adresa nr.P.l.x 334 din 25 aprilie 2006 şi înregistrată sub nr.24/248/26.04.2006.

 La întocmirea raportului, Comisia a avut în vedere avizele favorabile ale Consiliului Legislativ şi Comisiei juridice, de disciplină şi imunităţi, avizul negativ al Comisiei pentru administraţie publică, amenajarea teritoriului şi echilibru ecologic  şi punctul de vedere negativ al Guvernului.
Propunerea legislativă are ca obiect de reglementare modificarea şi completarea Ordonanţei de urgenţă Guvernului nr. 108/2001 privind exploataţiile agricole, aprobată cu modificări şi completări prin Legea nr.166/2002, cu completările ulterioare. Prin proiect se propune reducerea dimensiunilor minime pentru exploataţiile agricole din sectorul vegetal pentru cereale, plante tehnice şi medicinale de la 110 la 50 ha, în zona de câmpie şi, respectiv, de la 50 ha la 20 ha, în zona de deal, precum şi abrogarea Capitolului V „Organizarea teritoriului exploataţiilor agricole”, cuprinzând articolele 15-21.
Propunerea legislativă pentru modificarea şi completarea Ordonanţei de urgenţă a Guvernului nr.108/2001 privind exploataţiile agricole, face parte din categoria legilor ordinare, potrivit prevederilor art. 73 din Constituţia României, republicată.

La dezbaterea propunerii legislative pentru modificarea şi completarea Ordonanţei de urgenţă a Guvernului nr.108/2001 privind exploataţiile agricole a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Dănuţ Apetrei - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 23 de deputaţi, din totalul de 25 membri ai comisiei.

Raportul Comisiei a fost adoptat cu majoritate, înregistrându-se 12 voturi pentru  şi 11 voturi împotrivă,  în şedinţa din 10 mai  2006.

Propunerea legislativă pentru modificarea şi completarea Ordonanţei de urgenţă a Guvernului nr.108/2001 privind exploataţiile agricole a fost respins de Senat în şedinţa din 23 februarie 2006.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a propunerii legislative pentru modificarea şi completarea Ordonanţei de urgenţă a Guvernului nr.108/2001 privind exploataţiile agricole. 
I. Amendamente admise
În urma dezbaterii, Comisia propune adoptarea propunerii legislative cu următoarele amendamente: 

	Nr. crt.
	Text Ordonanţa de urgenţă a Guvernului nr. 108/2001
	Text propunere de modificare
	Text propus de Comisie 

(autorul amendamentului)
	Motivarea amendamentelor 

	0
	1
	2
	3
	4

	1. 
	
	Titlul legii

LEGE

pentru modificarea şi completarea Ordonanţei de urgenţă a Guvernului nr.108/2001 privind exploataţiile agricole  

	Nemodificat 
	

	2. 
	
	Art.I. – Ordonanţa de urgenţă a Guvernului nr. 108/2001 privind exploataţiile agricole publicată în Monitorul Oficial al României, Partea I, nr. 352 din 30 iulie 2001, cu modificările şi completărilor ulterioare, se modifică şi se completează după cum urmează:


	Art.I. – Ordonanţa de urgenţă a Guvernului nr. 108/2001 privind exploataţiile agricole publicată în Monitorul Oficial al României, Partea I, nr. 352 din 30 iunie 2001, aprobată cu modificări şi completări prin Legea nr.166/2002, cu completările ulterioare, se modifică şi se completează după cum urmează:

Deputat PSD – Ioan Munteanu 
	Pentru respectarea normelor de tehnică legislativă.

	3. 
	Art. 1. - Exploataţiile agricole sunt forme complexe de organizare a proprietăţii, prin care se pun în valoare pământul, animalele şi celelalte mijloace de producţie, interconectate într-un sistem unitar, în vederea executării de lucrări, prestării de servicii şi obţinerii eficiente de produse agricole.
	1. Articolul 1 va avea următorul cuprins:

„Art.1. – Exploataţiile agricole sunt ferme agricole prin care se pun  în valoare pământul, animalele şi celelalte mijloace de producţie, interconectate într-un sistem unitar, în vederea executării de lucrări, prestări de servicii şi obţinerii eficiente de produse agricole.”


	1. - Nemodificat 
	

	4. 
	
	2. După articolul 1 se introduce articolul 11, cu următorul cuprins:

  „Art.11. – Ferma agricolă este forma de exploatare a pământului şi/sau alte bunuri rurale de către o persoană fizică sau juridică ce produce pentru piaţă”.


	2. După articolul 1 se introduce un nou articol, art. 11, cu următorul cuprins:

   „Art.11. – Ferma agricolă este forma de exploatare a pământului şi/sau a altor bunuri rurale, de către o persoană fizică sau juridică ce produce pentru piaţă”.

Deputat  PSD – Ioan Munteanu 
	Pentru corectitudinea redactării.

	5. 
	Art.5 – (1) 

a) cereale, plante tehnice şi medicinale: 
- zona de câmpie 110 ha; 
- zona de deal 50 ha;
	3. La articolul 5 alineatul (1), litera a) va avea următorul cuprins:

„a) cereale, plante tehnice şi medicinale:

- zona de câmpie: 50 ha;

- zona de deal:       20 ha.”
	3. La articolul 5 alineatul (1) punctul A, litera a) va avea următorul cuprins: 
„a) cereale, plante tehnice şi medicinale:

- zona de câmpie: 50 ha;

- zona de deal:       20 ha.”
Deputat PSD – Ioan Munteanu 
	Pentru corectitudinea redactării. 

	6. 
	CAPITOLUL V 
Organizarea teritoriului exploataţiilor agricole

	4. Capitolul V – Organizarea teritoriului exploataţiilor agricole, respectiv articolele 15 – 21 se abrogă.


	4. Capitolul V – „Organizarea teritoriului exploataţiilor agricole”, cuprinzând articolele 15 – 21 se abrogă.

Deputat  PSD – Ioan Munteanu
	Pentru corectitudinea redactării.

	7. 
	
	Art.II. – Ordonanţa de urgenţă a Guvernului nr. 108/2001 privind exploataţiile agricole, cu modificările şi completările ulterioare, precum şi modificările şi completările aduse prin prezenta lege, se va republica în Monitorul Oficial al României, Partea I. 


	Art.II - Ordonanţa de urgenţă a Guvernului nr. 108/2001 privind exploataţiile agricole, aprobată cu modificări şi completări prin Legea nr.166/2002, cu completările ulterioare, precum şi cu modificările şi completările aduse prin prezenta lege, se va republica, în Monitorul Oficial al României, Partea I., dându-se textelor o nouă numerotare.
Deputat  PSD – Ioan Munteanu
	Pentru corectitudinea redactării.


Comisia a propus aprobarea proiectului cu 12 voturi pentru, 11 voturi împotrivă şi 0 abţineri.
VICEPREŞEDINTE,



                 
SECRETAR,

                            

Dr. Valeriu TABĂRĂ 


 

Ioan MUNTEANU
Întocmit: consilier dr. Anton Păştinaru 
              expert Gabriela Ciurea 

